open-index/open-wikipedia-markdown huggingface dataset:
בית עיריית אוסלו

**בית עיריית אוסלו** (בנורווגית: **Oslo rådhus**)  מכיל את מועצת העיר אוסלו, אגף אדמיניסטרטיבי ותצוגות אומנות שונות. הקמת המבנה החלה בשנת 1931, אך הושהתה עם פרוץ מלחמת העולם השנייה, והמבנה נחנך רשמית ב-1950. הסגנון הארכיטקטוני של המבנה וטקס הענקת פרס נובל לשלום שמתקיים בו מדי שנה הופכים את בית העירייה לאחד המבנים המפורסמים באוסלו. בכל שנה ב-10 בדצמבר (תאריך פטירתו של אלפרד נובל) מתקיים בבניין העירייה טקס הענקת פרס נובל לשלום.

## ראו גם
*פרס נובל לשלום
*אולם הקונצרטים של סטוקהולם

## קישורים חיצוניים

* 
* בית עיריית אוסלו, באתר נורווגיה

## הערות שוליים

קטגוריה:בתי עירייה
קטגוריה:אוסלו: מבנים
The Crusher

**The Crusher** (מאנגלית: **המרסק**) הוא האלבום השלישי של להקת הדת' מטאל המלודי השוודית אמון אמארת'. האלבום יצא לאור במאי 2001.

## רשימת שירים
כל השירים נכתבו והולחנו על ידי אמון אמארת', למעט שיר 10.

## מבצעים
*יוהאן הג - שירה
*אולאבי מיקונן - גיטרה
*יוהאן סדרברג - גיטרה
*טד לונדסטרם - גיטרה בס
*פרדריק אנדרסון - תופים

## קישורים חיצוניים

## הערות שוליים

קטגוריה:אלבומי אמון אמארת'
מרצדס-בנץ W123

**מרצדס-בנץ W123** היא מכונית סלון מנהלים אשר יוצרה על ידי חברת מרצדס-בנץ בין השנים 1976-1985.

מכונית ה-W123 אשר החליפה את דגמי ה-W114 וה-W115, יוצרה בשלושה מרכבים: סדאן, קופה וסטיישן. הייתה למכונית הנמכרת ביותר של חברת מרצדס בנץ כאשר 2.7 מיליון יחידות נמכרו ממנה ברחבי העולם, והוחלפה לבסוף על ידי המרצדס-בנץ W124 בסוף שנת 1985. ה-W123 הייתה מהמכוניות החשובות ביותר לחברת מרצדס-בנץ בשנות השמונים לצד דגמי ה-W124 וה-W201 אשר הוצגה בשנת 1982.

## שמות דגמים
כמקובל בחברת מרצדס-בנץ שמות הדגמים היו קשורים בגודל המנוע, סוג הדלק ומרכב הרכב.
***C** כאשר הרכב היה במרכב קופה
***T** כאשר הרכב היה במרכב סטיישן (*Touring*)
***E** כאשר לרכב מערכת הזרקת דלק (בגרמנית: *Einspritzung*)
***D** כאשר הרכב בעל מנוע דיזל

## היסטוריה
המכונית הוצגה לראשונה בגרסת סדאן (4 דלתות) בינואר 1976. לצד כמה קווי דמיון טכניים, מכונית ה-W123 הייתה גדולה מקודמותיה ה-W114 וה-W115 הן בממדי בסיס הגלגלים והן בממדי המרכב החיצוני של הרכב. עיצוב המכונית עודכן לתקופה, אך יחד עם זאת נשמרו קווים עיצוביים בסגנון מכוניות ה-W114/W115.

באביב 1976 הוצגה גרסת הקופה (2 דלתות), ובשנת 1977 הוצגה בתערוכת המכוניות בפרנקפורט גרסת הסטיישן.

## קישורים חיצוניים

* אתר מרצדס-בנץ העולמי

W123
קטגוריה:מכוניות סלון
קטגוריה:דגמי מכוניות שהושקו ב-1976
קטגוריה:כלי רכב גרמניים
Geektime

**Geektime** (**גיקטיים**) הוא בלוג ישראלי המסקר חדשות מתחום הטכנולוגיה (בפרט מתחום ההיי־טק והסטרט-אפ). האתר נוצר בשנת 2009 בשם "ניוזגיק" על ידי יניב פלדמן ומורן לשם-בר. האתר מספק חדשות, עדכונים וכתבות בנושאים בתחום הטכנולוגיה וההיי־טק הישראלי ובעולם.

## תחומי פעילות
מעבר לכתבות חדשותיות באתר, מתקיימים מדי פעם אירועים מיוחדים, כגון רשימת 100 האנשים המשפיעים בהיי-טק הישראלי, וה-Geektime code (כנס הפיתוח של גיקטיים). החל משנת 2012 מקיים האתר בחודש ינואר את "טקס פרסי תעשיית ההיי-טק הישראלית" בשם GeekAwards, אירוע סגור בו מוכרזים הדמויות והגופים הבולטים ביותר במהלך השנה החולפת ובכירי התעשייה בישראל מוזמנים אליו. באירוע מוצגות כ-15 קטגוריות שונות, בהן קרן ההון סיכון, האקסלרטור, המשקיע, היזם, הסטארטאפ החדש ועוד, ומתוך חמישה מועמדים בכל קטגוריה נבחר הזוכה הבולט בתחומו לאותה שנה. הבחירה נעשית לאחר שיקלול של בחירות קוראי האתר וחבר שופטים, המורכב מדמויות בכירות בעולם ההון סיכון, ההשקעות והיזמות הישראלי.

מעבר לאתר העברי-ישראלי, הוקם ביוני 2013 אתר בעל דומיין .com, אשר שם לעצמו כמטרה לכסות את תחום הסטרטאפים ברמה בינלאומית ובלי דגש על מדינה מסוימת בה ממוקמת החברה הנסקרת. במרץ 2020 האתר עלה לאוויר מחדש, והוא מציג באנגלית ידיעות וכתבות שעוסקות בהיי־טק הישראלי. בנוסף, פועל אתר Geektime בספרדית - במתכונת של זכיינות.

פרט לאתר תוכן בעברית ובאנגלית, מציע האתר גם פלטפורמת מיתוג מעסיק בשם Geektime Insider, שמציעה סקירת משרדי חברות גדולות בהיי־טק הישראלי, ראיונות עם העובדים ומידע נוסף כגון משרות פנויות, שנועד לאפשר לעוסקים בתחום להיחשף לחברות מגוונות בשוק. כמו כן מציעה החברה אתר המרכז את כל מאיצי הסטארטאפים (startup accelerators) כדי לסייע ליזמים להגיע לאקסלרטור המתאים להם.

במהלך 2017, לאור העיסוק הגובר בתחום מטבעות מבוזרים (באנגלית: Crypto-currency), השיק גיקטיים אתר צד נלווה בשם CryptoTree, המתמקד כולו בחדשות ומידע הנוגע לעולם הבלוקצ'יין והמטבעות הקריפטוגרפיים.

האתר מופעל על ידי גיקמדיה. מ-2011 ערך את האתר רועי לטקה, ומ-2018 מכהן יניב אביטל כעורך הראשי של האתר, והוא אחראי על דסק הכתבים שמונה חמישה כתבי תוכן.

לאתר ישנה אפליקציה מקבילה, אשר זמינה לאנדרואיד ול-IOS.

## ראו גם

* סמדר איצקוביץ סונגו (כלולה ברשימת 40 המשפיעות).

## קישורים חיצוניים

* 

* ריאיון עם מייסד גיקטיים, יניב פלדמן, בפודקאסט הסטרט-אפים הישראלי "השבוע".

## הערות שוליים

קטגוריה:אתרי חדשות ישראליים
קטגוריה:אתרי טכנולוגיה
קטגוריה:אתרי אינטרנט שהושקו ב-2009
למרי הייתה כבשה קטנה

[ממוזער|איור של [ויליאם וולאס דנסלו לשיר "Mary had a little lamb" (למרי הייתה כבשה קטנה), ממהדורת 1901 באנגלית של ספר הילדים "סיפורי אמא אווזה".]] 
[left|ממוזער|בית הספר "רדסטון" (1798), בעיירה סדברי, [מסצ'וסטס, שלפי המקובל היה בית הספר המוזכר בשיר.]] 
left|ממוזער|כיתה בתוך בית הספר המוזכר בשיר
"**למרי הייתה כבשה קטנה**" (באנגלית: **Mary Had a Little Lamb**) הוא שיר ילדים אמריקאי שמקורו במאה ה-19. זהו אחד משירי הילדים הידועים בשפה האנגלית, והיה השיר הראשון אי פעם שהוקלט.

## כתיבת השיר
שיר הילדים פורסם לראשונה על ידי חברת ההוצאה לאור "בוסטון מארש, קאפן וליון", כשיר מקורי על ידי שרה ג'וספה הייל ב-24 במאי 1830, ונכתב בהשראת אירוע אמיתי.

כנערה צעירה, גידלה מרי סוייר (לימים נקראה מרי טיילר) טלה כחיית מחמד. בדירבונו של אחיה, היא לקחה לבית הספר יום אחד את הטלה, דבר שגרם באופן טבעי למהומה.
בזכרונותיה של מרי היא מתארת:

ישנן שתי תאוריות מתחרות לגבי מקורו של הלחן. לפי תאוריה אחת כתב רולסטון במקור את התיבות הראשונות, והשאר הולחן על ידי שרה גוספה הייל; לפי התאוריה השנייה הייתה הייל אחראית לכל נעימת השיר.

ביתה של מרי סוייר, הממוקם בעיירה סטרלינג, מסצ'וסטס, נחרב בהצתה ב-12 באוגוסט 2007.

## מילות השיר

## ההקלטה הראשונה מעולם

שיר הילדים, שהיה מפורסם כבר קודם, זכה לפרסום עולמי גם בתחום נוסף: היותו ההקלטה הראשונה. מילות השיר היו היצירה הראשונה מעולם שהוקלטה באופן אלקטרוני. בשנת 1877 הקליט תומאס אדיסון, ממציא הפונוגרף, את מילות שיר הילדים המוכר, במכשיר הפטיפון הראשון שיצר. ההקלטה המקורית לא שרדה. בערוב ימיו, בשנת 1927, שחזר אדיסון את ההקלטה. השחזור שרד ועדיין קיים.

## ביצועים נודעים
המוזיקאים באדי גאי וסטיבי ריי וון, שניהם נגני בלוז, שלבו את השיר הפופולרי באלבומים שלהם: גאי הלחין את גרסת הבלוז שלו לשיר באלבום A Man and the Blues בשנת 1968 וסטיבי ריי וון ביצע את הגרסה בשנת 1983 באלבום Texas Flood. בשנת 1972 פרסם פול מקרטני גרסה נוספת של השיר שהפכה ללהיט בבריטניה.

## הגרסה בעברית
מאחר שהשיר בנוי על מקצב המילים באנגלית, קסמו עשוי שלא לעבור בתרגום. בגרסה לעברית שונה שם השיר מ-"למרי הייתה כבשה קטנה" לשם "למרים טלה קטן", על מנת לשמור במידה מסוימת על המקצב. לעומת זאת, בערוץ בייבי שינו את השם לגל, כנראה בשביל שם יותר מודרני.

## ראו גם
* יונתן הקטן שיר ילדים בעברית, המקביל מבחינה תרבותית
* Jingle Bells

## קישורים חיצוניים

* Mary Had A Little Lamb  בערוץ YouTube של chuchu tv
* לגל הייתה כבשה קטנה - הגרסה העברית של השיר ב"ערוץ בייבי ביוטיוב".

## הערות שוליים

קטגוריה:שירי ילדים
קטגוריה:שירי המאה ה-19
קטגוריה:שירים באנגלית
קטגוריה:שירים על כבשים
קטגוריה:שירים על דמויות נשיות בדיוניות
קטגוריה:כבשים בתרבות
רונן גינזבורג

**רונן "ננו" גינזבורג** (נולד ב-19 בספטמבר 1963) הוא מאמן כדורסל ישראלי-צ'כי, המאמן את קוואסאקי ברייב ת'אנדרס מהליגה היפנית בכדורסל. שימש כמאמן נבחרת צ'כיה בכדורסל.

## ביוגרפיה
גינזבורג החל את דרכו ככדורסלן בקבוצת הנוער של בית"ר תל אביב ושימש קפטן נבחרת הנוער של ישראל. הוא שיחק בקבוצה הבוגרת של בית"ר תל אביב בליגת העל בשנים 1981 עד 1988 ולאחר מכן בליגה הלאומית, העפיל עמה לליגה הראשונה, בה שיחקה שנתיים נוספות ב-1991–1992, ירד עמה ליגה ופרש ב-1995. הוא מדורג שלישי בכל הזמנים בין קלעי הקבוצה.

את קריירת האימון שלו החל ב-1993 כמאמן במחלקת הנוער של א.ס. רמת השרון. במקביל שימש עוזר מאמן בבני הרצליה. הוא זכה עם רמת השרון בגביע הנוער ב-1999, כמו כן אימן את נבחרות טרום הנוער וטרום הקדטים של ישראל. בדצמבר 2000 מונה למאמן הקבוצה הבוגרת של בני הרצליה מליגת העל. לאחר מכן אימן את א.ס. רמת השרון מהליגה הלאומית שהעפילה תחת הדרכתו לליגת העל ואימן את הקבוצה במשך שנתיים בליגה הראשונה.

בעונת 2004/2005 אימן את בני השרון הרצליה והגיע עמה עד לגמר גביע המדינה בכדורסל. ב-2005 מונה למאמן מכבי גבעת שמואל, הוא התפטר במהלך העונה, חזר לאחר חודש והתפטר שוב בהמשך העונה.

ב-2006 מונה לעוזרו של מולי קצורין, מאמנה של נימבורק מהליגה הצ'כית הראשונה. הוא זכה עמה בארבעה דאבלים (אליפות וגביע) רצופים. לאחר ארבע שנים מונה למאמן הראשי של הקבוצה. הוא זכה עם נימבורק בדאבל ב-2011, ב-2012 וב-2013. כמו כן הוביל את המועדון גם במשחקים ביורוקאפ בה העפילה הקבוצה עד שלב רבע הגמר בעונת 2011/12 וכן בליגה המאוחדת של VTB ובליגה האדריאטית. לאחר שלוש עונות עזב את הקבוצה. הוא שב לתפקיד ביוני 2015. אימן את הקבוצה עד עונת 2017 עת הוחלף בעוזרו אורן עמיאל.

ב-2005 שימש עוזרו של מאמן נבחרת העתודה של ישראל, אריק שיבק באליפות העולם שנערכה בארגנטינה. ב-2009 שימש עוזרו של קצורין בעת שזה אימן את נבחרת פולין. בשנים 2011–2012 שימש מאמן נבחרת הנוער של ישראל.

בנובמבר 2013 מונה למאמן נבחרת צ'כיה וכמנהל מקצועי של הנבחרות הצעירות של צ'כיה. באליפות אירופה בכדורסל 2015 הוביל את הנבחרת למקום השביעי ולהעפלה לטורניר הקדם-אולימפי, הישג השיא שלה בכל הזמנים עד לאותה עת. הנבחרת לא הצליחה להעפיל לאולימפיאדת ריו דה ז'ניירו ובאליפות אירופה בכדורסל 2017 סיימה הנבחרת במקום ה-20.

ב-2019 העפילה צ'כיה לראשונה בתולדותיה לגביע העולם, לאחר שסיימה שלישית בבית המוקדמות הסופי. בשלבי הבתים גברה בין השאר על טורקיה וברזיל, עד אשר הודחה מהטורניר בשלב רבע הגמר על ידי אוסטרליה וסיימה במקום השישי.

ב-2021 הוביל את נבחרת צ'כיה להעפלה לאולימפיאדת טוקיו.

## קישורים חיצוניים

* רונן גינזבורג באתר מנהלת ליגת העל
* רונן גינזבורג קלעי כל הזמנים באתר מנהלת הליגה
* רונן גינזבורג באתר היורוליג
* 
* 
* 
* 
*  
* 
* 
* 
* 

## הערות שוליים

קטגוריה:מאמני כדורסל ישראלים
קטגוריה:מאמני בני הרצליה
קטגוריה:מאמני מכבי גבעת שמואל
קטגוריה:כדורסלני בית"ר תל אביב
קטגוריה:ישראלים שנולדו ב-1963
רציפות למחצה

שמאל|250px|ממוזער|פונקציה רציפה מימין
שמאל|250px|ממוזער|פונקציה רציפה משמאל
באנליזה מתמטית, **רציפות למחצה** היא מאפיין לפונקציות ממשיות שהוא יותר חלש מרציפות. הפונקציה יכולה להיות **רציפה מימין** או **רציפה משמאל** בנקודה *x*0, על פי ההתנהגות שלה בקטעים שהנקודה היא אחד הקצוות שלה.

## הגדרה
בנקודה x_0, הפונקציה f(x) רציפה מימין אם הגבול lim f(x)= f(x_0) כאשר x\rightarrow x_0^+. באופן דומה מוגדרת רציפות משמאל.

## דוגמאות
לדוגמה הפונקציה *f*(*x*) = –1 for *x* f(x) = \begin{cases}
               1   & \mbox{if } x  1,
               \end{cases} 
רציפה מימין בנקודה x=1 אבל לא רציפה באותה נקודה בגלל שהגבול הימני שלה שווה ל-1/2 כאשר הגבול השמאלי שלה שווה ל-1. הפונקציה:
: f(x) = \begin{cases}
                \sin(1/x) & \mbox{if } x \neq 0,\\
                1         & \mbox{if } x = 0,
                \end{cases}
אינה רציפה לא מימין ולא משמאל.

## קישורים חיצוניים

*
קטגוריה:חשבון אינפיניטסימלי
ממשית
מרצדס-בנץ W124

שמאל|ממוזער|300px|מרצדס-בנץ W124
**מרצדס-בנץ W124** היא מכונית סלון מנהלים אשר יוצרה על ידי חברת מרצדס-בנץ בין השנים 1997-1984.

מכונית ה-W124 החליפה את המרצדס-בנץ W123 בשנת 1985 והוחלפה בשנת 1995 על ידי המרצדס-בנץ E-קלאס. ה-W124 יוצרה בגרסאות סדאן, סטיישן, קופה וקבריולה. לצד דגם ה-W123 והמרצדס-בנץ W201 הייתה מהמכוניות החשובות ביותר לחברה בשנות השמונים.

## קישורים חיצוניים

* אתר מרצדס-בנץ העולמי
* אתר מרצדס-בנץ ישראל

## הערות שוליים

W124
קטגוריה:מכוניות סלון
קטגוריה:דגמי מכוניות שהושקו ב-1984
קטגוריה:כלי רכב גרמניים
וולטק קרדיו

**וולטק קרדיו בע"מ** (אנגלית: **Valtech Cardio**) היא חברה ישראלית שפיתחה הליך רפואי שמסוגל להחליף ניתוחי לב פתוח במקרה של בעיות מסתמים. בספטמבר 2015 פורסם על מכירת החברה לחברה האמריקאית Heartware תמורת כמיליארד דולר. 

החברה הוקמה ב-2006 והושקעו בה 70 מיליון דולר בלבד. בתחילת הדרך היא נתמכה על ידי החממה הטכנולוגית אינסנטיב של קרן פרגרין ורשות החדשנות.  המכשור הרפואי שפיתחה מאפשר תיקון והחלפה של המסתם הן באמצעות ניתוח לב פתוח והן באמצעות צנתור בלבד. החל משנת 2017 חברה מהווה חלק של תאגיד Edwards Lifesciences

## קישורים חיצוניים
* 
* 

## הערות שוליים

קטגוריה:חברות ישראליות
קטגוריה:חברות ישראליות שעשו אקזיט
קטגוריה:יצרני מכשור רפואי ישראלים
גלימפיריד

**גלימפריד** (שם בלועזית: **Glimepiride** שמות מסחריים בישראל: Amaryl, Glimepiride-Teva) היא תרופה לטיפול בסוכרת, ממשפחת הסולפוניל-אוראה. בדומה לכל התרופות ממשפחה הסולפוניל-אוראה, גלימפריד מורידה את רמות הסוכר בדם על ידי גירוי הפרשת אינסולין מהלבלב.
גלימפיריד יצאה לשוק בשנת 1995 ומאז היא מהווה אופציה טיפולית בסוכרת מסוג 2. יתרונה הוא בכך שהיא ניתנת פעם ביום, מה שעוזר לשפר הענות לטיפול התרופתי.

התרופה משווקת בישראל במינונים של 1,2,3 ו-4 מ"ג.

## מנגנון הפעולה

התרופה פועלת על תאי ביתא בלבלב, שם היא גורמת לחסימת תעלות אשלגן שגורמות לכניסת סידן לתאים ובעקבותיהם עלייה בשחרור אינסולין מהלבלב. גלימפיריד המעלה רמות אינסולין בדם גם תורמת להפחתת ייצר גלוקוז בכבד.

מאפיין נוסף של גלימפיריד הוא טווח פעילות ארוך של 24 שעות, וזה ללא קשר לזמן מחצית החיים של התרופה שהוא קצר יותר. טווח פעילות ארוך זה הוא בין היתר תוצאה של תוצר פירוק מטבולי פעיל פרמקולוגית.

## יעילות טיפולית
גלימפיריד יכול להינתן כטיפול יחידני (מונותרפיה) או בשילוב עם תרופות אחרות לטיפול בסוכרת כגון מטפורמין, אינסולין, מעכבי האנזים Dipeptidyl Peptidase IV ו-מעכבי SGLT2.
טווחי המינונים של גלימפיריד הם 1–8 מ"ג ליום, אך עם זאת מתן מינון של 8 מ"ג איננו שונה ממתן של 4 מ"ג מבחינת איזון הסוכרת ולכן המינון המקסימלי המרבי המומלץ הוא בדרך כלל 4 מ"ג ליום.
על פי קווי המנחה של איגוד הסוכרת האמריקאי (American Diabetic Association, ADA) גלימפיריד מהווה קו שני לטיפול בסוכרת מסוג 2 בנוסף לטיפול במטפורמין.
היתרון של גלימפיריד בהשוואה לתרופות אחרות ממשפחת הסולפוניל-אוראה הוא מידה פחותה יותר של היפוגליקמיה. אך עם זאת המתן שלו גם כרוך בעלייה במשקל בדומה לתרופות אחרות ממשפחה זאת.

היעילות של התרופה היא בהורדת רמות גלוקוז בדם בצום, רמות גולוקז בדם לאחר הארוחה והמוגלובין מסוכרר. גלימפיריד גם בטוח בחולים עם מחלות לב וכלי הדם ואין לו השפעה מזיקה על מחלות איסכמיות.

יתרונות נוספים של גלימפיריד הם ספיגה מלאה ומהירה ממערכת העיכול ועלות כספית נמוכה למטופל (תרופה זולה).

## התוויות נגד ואזהרות
אין לתת גלימפיריד למטופלים שיש להם רגישות יתר לתרופה או למרכיבים אחרים בתכשיר המכיל את התרופה.
אין לתת את התרופה למטופלים שסובלים מחמצת קטוטית סכרתית.

יש להיזהר במתן של גלימפיריד לחולים קשישים (שרגישים יותר לתופעות הלוואי וכנראה ידרשו גם מינונים נמוכים יותר) ובחולים עם בעיות בתפקוד הכלייתי והכבדי.

מאחר שתרופות ממשפחת הסולפוניל-אוראה עלולות לגרום להיפוגליקמיה, גם בטיפול עם גלימפיריד יש להיזהר ולעקוב אחרי סימנים של היפוגליקמיה. ההיפוגליקמיה עלולה להיות מהותית יותר אצל קשישים, מטופלים עם הפרעה בתפקוד הכלייתי או הכבדי.

## תופעות לוואי
* היפוגליקמיה
* סחרחורות וכאבי ראש
* בחילות
* עלייה מתונה באנזימי כבד ALT
* באופן נדיר התרופה עלולה לגרום להפרעות המטולוגיות כגון לויקופניה (ירידה בספירת תאי הדם הלבנים), אגרנולוציטוזיס, תרומבוציטופניה ואנמיה המוליטית. אנמיה המוליטית עלולה להתרחש בתדירות גבוהה יותר במטופלים עם חוסר G6PD אבל היא איננה מהווה התווית נגד בחולים אלו וניתן לתת אותה להם עם מעקב אחרי בדיקות דם.
* התרופה עלולה לגרום גם להיפונתרמיה בתדירות נמוכה. יש לעקוב אחרי האלקטרוליטים, במיוחד שנותנים את התרופה עם תרופות אחרות שעלולות לגרום להיפונתרמיה כגון SSRI ותרופות ממשפחת התיאזידים

## ראו גם
*גליבנקלאמיד
*סולפוניל-אוראה
*טיפול תרופתי בסוכרת

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרופות לטיפול בסוכרת
קטגוריה:תרופות לפי א'-ב'
ברשיר גריי

**ברשיר יאזואן "וי" גריי** (באנגלית: **Bryshere Yazuan Gray**; נולד ב-28 בנובמבר 1993), המשתמש בשם הבמה **Yazz The Greatest**, הוא שחקן וראפר אמריקאי. התפרסם בשל תפקידו בתור חאקים ליון בסדרת הדרמה המוזיקלית "אימפריה".

## ביוגרפיה
גריי נולד וגדל בפילדלפיה, פנסילבניה. אמו, אנדריה מייברי, נכנסה להריון כשהייתה נערה, ובהיעדר אביו הוא גדל על ידי אם חד-הורית לצד אחותו הקטנה בריאנה. כשהיה בן חמש אובחן עם הפרעת קשב, ריכוז והיפראקטיביות. אהבתו הגדולה הייתה כדורגל בתקופת לימודי התיכון, אך הוא עבר למוזיקה לאחר שנפצע כשהיה בן 16. הוא התחיל להשתמש בכישרון שלו כאמן רחוב כדי להרוויח כסף ולעזור לאימו לעמוד בהוצאות המשפחה. הוא עבד גם בפיצה האט ואז השתמש בכסף שעשה שם כדי לשלם ולהכין את הקליפ הראשון שלו לפני שפוטר שם על התעסקות במוזיקה במקום עבודה. מאמציו הובילו בסופו של דבר לשותפות עם האמרגן צ'רלי מאק.

ב-13 ביולי 2020, גריי נעצר על ידי המשטרה באריזונה בעקבות אירוע אלימות במשפחה לכאורה עם אשתו שהגיע לשיאו במצב של מתרס עם המשטרה. גריי עומד בפני האשמות בגין תקיפה בנסיבות חמורות, אלימות במשפחה והפרת סדר.

## קריירה
מאז 2013, הופיע גריי במגוון רחב של פסטיבלי מוזיקה באזור פילדלפיה, כולל בפסטיבל Made in America Festival של הראפר ג'יי זי. הוא גם היה מופע החימום בהופעות של הראפרים Fabolous ו-2 Chainz.

בשנת 2015, קיבל גריי את תפקידו הראשון בתור חאקים ליון, אחת הדמויות הראשיות בסדרת הדרמה המוזילית של רשת פוקס "אימפריה", לצד טראג'י פ. הנסון, טרנס הווארד וג'סי סמולט. הסדרה צברה קהל מעריצים ואף זכתה בפרסים בטקסי פרס גלובוס הזהבפרסי האמי, וגריי אף קיבל מועמדויות על משחקו בין היתר מפרסי ה-BET, בטקס פרסי NAACP Image וגם בפרסי בחירת הנוער. הסדרה סיימה את שידוריה לאחת 6 עונות ב-2020.

בשנת 2018 שיחק בתפקיד הראשי בדרמת הריקודים "*Honey: Rise Up and Dance"* לצדה של טייאנה טיילור. שיחק גם בסרט הספורט "Sprinter" ובתפקיד הראשי בסרט הפשע "Canal Street" לצידו של השחקן לאנס רדיק.

### מוזיקה
בשנת 2013 הוציא את הסינגל הראשון שלו "Respect".

במרץ 2015, אושר כי סמולט וגריי הוחתמו בחברת קולומביה רקורדס בתור אמני סולו. ב-2015 כחלק מעבודתו בסדרה "אימפריה", הוציא מספר שירים שהצליחו ואף נכנסו למצעדי הלהיטים של בילבורד הוט 100, כמו גם למצעד שירי ה-R&B\היפ הופ ומצעד שירי ה-R&B. בין השירים שנמנים "No Apologies" ו-"You're So Beautiful" לצד ג'סי סמולט ו-"Drip Drop" לצד סראייה כחלק מפסקול העונה הראשונה של הסדרה. שנה לאחר מכן, כחלק מפסקול העונה השנייה; יצא השיר "Chasing the Sky" בו הוא שר לצד סמולט וטרנס הווארד. השיר הגיע למקום ה-24 במצעד שירי ה-R&B של מצעדי הבילבורד, והשיר "Good People" בוא הוא שר לצד סמולט והפעם הגיע למקום ה-20 באותו המצעד.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:ראפרים אמריקאים
קטגוריה:פורבס 30Under30
קטגוריה:אמריקאים שנולדו ב-1993
קטגוריה:יוצרי תוכן דיגיטלי ב-OnlyFans
דברים שרואים משם לא רואים מכאן

**"דברים שרואים משם לא רואים מכאן"** הוא ציטוט מתוך השיר "לקחת את ידי בידך" שכתב הפזמונאי הישראלי יעקב רוטבליט ונטבע בשיח הישראלי כביטוי המציין שינוי באופן השיפוט כלפי עניין מסוים עם שינוי נקודת המבט כלפיו.

בשיח הפוליטי, הביטוי מסביר את הסיבה לשינוי עמדה רעיונית בחלוף הזמן או עם שינוי במעמדו של אדם או בתפקידו, ומהווה סמל לפרגמטיות. השימוש הבולט ביותר בציטוט בשיח הפוליטי מיוחס לראש ממשלת ישראל, אריאל שרון, בבואו להסביר מדוע הגה את תוכנית ההתנתקות לאחר שתמך במשך שנים ביישוב שטחי יהודה, שומרון וחבל עזה. בשימוש בביטוי זה התכוון שרון לומר כי לא יכול היה להבין את נחיצותו של המהלך בתפקידים השונים שמילא, אלא מנקודת המבט של ראש ממשלה.

בשנת 2016 יצא לאור ספרו של אריה אלדד "דברים שרואים מכאן" הבוחן את השינויים שחלו בתפיסותיהם של ראשי הממשלה ממחנה הימין לאחר עלייתם לשלטון. בהקדמה לספרו כתב אלדד:

## לקריאה נוספת
*רוביק רוזנטל, **מילון הצירופים**, הערך "דברים שרואים מכאן לא רואים משם", כתר, 2009

## קישורים חיצוניים
*

קטגוריה:ניבים וביטויים מהשירה העברית
קטגוריה:ביטויים פוליטיים ישראליים
קמרון הבריטית

**קמרון הבריטית** הייתה מנדט בריטי, טריטוריה בריטית במערב אפריקה, שכללה את צפון קמרון ואת דרום קמרון. כיום צפון קמרון מהווה חלקים ממדינות בורנו, אדאמאווה וטאראבה בניגריה,  והמדינה העצמאית בדרום קמרון קיבלה את השם אמבזוניה, ומהווה חלק מקמרון. 

## היסטוריה
ימין|ממוזער|300x300 פיקסלים|קמרון בין 1901–1972
האזור של קמרון של ימינו נתבע על ידי גרמניה כפרוטקטורט במהלך "המרוץ לאפריקה" בסוף המאה ה-19. הקיסרות הגרמנית כינתה את השטח קמרון הגרמנית.

### המנדט של חבר הלאומים
במהלך מלחמת העולם הראשונה נכבש האזור על ידי חיילים בריטים, צרפתים ובלגיים, ומנדט חבר הלאומים ניתן מאוחר יותר לבריטניה הגדולה וצרפת על ידי חבר הלאומים בשנת 1922. המנדט הצרפתי היה ידוע כקמרון הצרפתית והשטח הבריטי נוהל כשני אזורים, **צפון קמרון** ו**דרום קמרון**. צפון קמרון הורכב משני חלקים שאינם רציפים, מחולקים בנקודה בה נפגשים גבולות ניגריה וקמרון. בשנות ה-30 של המאה ה-20, רוב האוכלוסייה הלבנה כללה גרמנים, שנכלאו במחנות בריטיים החל מיוני 1940. אוכלוסיית הילידים שמנתה 400,000 איש גילו מעט עניין בהתנדבות למען הכוחות הבריטיים; רק 3,500 גברים עשו זאת. 

### טריטוריית נאמנות
כאשר חבר הלאומים חדל להתקיים בשנת 1946, רוב שטחי המנדט סווגו מחדש כטריטוריות הנאמנות של האומות המאוחדות, ומעתה נוהלו באמצעות מועצת הנאמנות של האו"ם. מטרת הנאמנות הייתה להכין את האדמות לעצמאות בסופו של דבר. האו"ם אישר את הסכמי הנאמנות לקמרונים הבריטיים שיישלטו על ידי בריטניה ב-6 בדצמבר 1946.

### עצמאות
קמרון הצרפתית הפכה לעצמאית, כקמרון ב-1 בינואר 1960, וניגריה תוכננה לקבל עצמאות מאוחר יותר באותה השנה, מה שעורר שאלה מה לעשות עם השטח הבריטי. לאחר דיון כלשהו (שנמשך מאז 1959), הוסכם על משאל עם שהתקיים ב-11 בפברואר 1961. אזור הצפון של הרוב המוסלמי בחר באיחוד עם ניגריה, ואזור הדרום הצביע להצטרף לקמרון. 

צפון קמרון הפכה למחוז סרדונה בצפון ניגריה  ב-31 במאי 1961, ואילו דרום קמרון הפכה למערב קמרון, מדינה מכוננת ברפובליקה הפדרלית של קמרון, מאוחר יותר באותה שנה ב-1 באוקטובר 1961.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדינות חסות בריטית לשעבר
קטגוריה:טריטוריות הנאמנות של האומות המאוחדות
קטגוריה:מנדט חבר הלאומים
קטגוריה:ניגריה: היסטוריה
קטגוריה:קמרון: היסטוריה
הציבור מטומטם ולכן הציבור משלם

**"הציבור מטומטם ולכן הציבור משלם"** (או בגרסה מקוצרת: **"הציבור מטומטם"**) הוא ציטוט משירו של שלום חנוך "מחכים למשיח" (1985), שנטבע כביטוי בשיח הפוליטי בישראל.

השיר "מחכים למשיח" נכתב על משבר מניות הבנקים. המשפט "הציבור מטומטם ולכן הציבור משלם" מיוחס לשר האוצר דאז, יורם ארידור, בריאיון למהדורת החדשות המרכזית "מבט". ציטוט זה אחראי במידה רבה לדימויו היהיר והמתנשא של ארידור. השיר מבטא את ייאושו של הציבור מהנעשה במדינה וממדיניות הממשלה בשלל תחומים, והמשפטים "הציבור מטומטם ולכן הציבור משלם" ו"האזרח הקטן נאלץ לשלם בגדול" מתארים את הציבור שנאלץ להתמודד עם גזירות שמשית השלטון שבו בחר, או עם מהלכים שלו שאינם לטובת הציבור הבוחר.

## קישורים חיצוניים
* 
* 
* 
* 

## הערות שוליים

קטגוריה:ניבים וביטויים מהשירה העברית
קטגוריה:ביטויים פוליטיים ישראליים
קטגוריה:שלום חנוך
ארנסט אורדראנו

[ממוזער|300x300px|אורדראנו (החמישי בספירה משמאל) בחברת [קרול השני, מלך רומניה (עם סיגריה בפיו)]]
**ארנסט אורדראנו** (ברומנית: **Ernest Urdăreanu**), 1897–1985, חצרן מקורב מאוד לקרול השני, מלך רומניה, מרשל חצר המלוכה ושר בממשלת רומניה מטעם חצר המלוכה, דמות מפתח בקמרילה המלכותית ומי שליווה את מלכו גם בגלות.

ארנסט אורדראנו היה בנו של קצין צבא רומניה וזכה בעצמו לחינוך צבאי. לארנסט היו שני אחים, האחד מהנדס והשני איש עסקים. אורדראנו היה נהג מרוצים שזכה בתחרויות וחובב מכוניות מרוץ בדיוק כמו מעסיקו העתידי, מלך רומניה. בהמלצת בן דודו, הדיפלומט ניקולאה טיטולסקו, התקבל ב-1931 לעבודה אצל קרול השני, שהוכתר רק שנה לפני כן ומונה למנהל המוסך המלכותי והנהג המועדף על המלך ועל פילגשו, אלנה לופסקו. יחסיו הטובים עם המלך הביאו לקידומו ב-1933 לתפקיד המזכיר הפרטי של המלך וב-1936 לתפקיד סגן מרשל הארמון. בהמשך מונה אורדראנו לתפקיד מרשל הארמון, תפקיד של מנהל כל האדמיניסטרציה המלכותית של הארמון.

ב-1938, לאחר הקמת הדיקטטורה המלכותית, מונה אורדראנו לשר מטעם חצר המלך ובכך היווה נציג המלך בממשלה. במסגרת תפקידו זה התלווה למלך בנסיעותיו לבריטניה, צרפת וגרמניה, נסיעות שנועדו למנוע את בידוד רומניה. בגרמניה סירב אדולף היטלר לראותו בגלל קשריו עם יהודים בקמרילה המלכותית.

אורדראנו פעל, ללא הצלחה, לפיוס בין המלך ובין התנועה הלגיונרית וכשהמלך אולץ להתפטר ולצאת לגלות, התלווה אליו בנדודיו לספרד, פורטוגל, קובה, מקסיקו, ברזיל ושוב פורטוגל, שם נשאר עד יום מותו. במקסיקו הכיר אישה צעירה ממנו בהרבה ונשא אותה לאישה. בברזיל ארגן את נישואי המלך קרול עם פילגשו, אלנה לופסקו בה בעת עם נישואי הדתיים שלו ושל רעיתו. לאחר מות המלך בפורטוגל ערך את הלווייתו.

## קישורים חיצוניים

* Ernest Urdareanu - seful camarilei regale 

קטגוריה:נהגי מכוניות מרוץ
קטגוריה:שרי ממשלת רומניה
קטגוריה:הקמרילה של קרול השני
קטגוריה:רומנים שנולדו ב-1897
קטגוריה:רומנים שנפטרו ב-1985
הרולד גרין

מייג'ור גנרל **הרולד ג'וזף "הארי" גרין** (באנגלית: **Harold Joseph "Harry" Greene**; 11 בפברואר 1959 – 5 באוגוסט 2014) היה קצין לוגיסטיקה וטכנולוגיה בכיר בצבא ארצות הברית בדרגת מייג'ור ג'נרל, שנהרג במלחמת אפגניסטן. הוא הקצין הבכיר ביותר שנפל במלחמה זו והקצין האמריקאי הבכיר ביותר שנפל בקרב מאז מלחמת וייטנאם.

## ביוגרפיה
### השכלה
גרין נולד בבוסטון. סיים לימודי תואר ראשון בהנדסת חומרים ותואר שני בהנדסת תעשייה וניהול במכון הפוליטכני רנסלר ותואר שני בהנדסת חומרים ותואר שני בהנדסה מכנית באוניברסיטת דרום קליפורניה. ב-1992 קיבל תואר דוקטור במדע חומרים מאוניברסיטה זו.

גרין למד גם במכללה לפיקוד ומטה של צבא ארצות הברית ובאוניברסיטה לרכש ביטחוני (Defense Acquisition University). סיים גם תואר מוסמך בלימודים אסטרטגיים במכללה למלחמה של צבא ארצות הברית.

### קריירה צבאית
גרין החל את שירותו הצבאי ב-1980 לאחר סיום קורס קציני מילואים, והיה לקצין הנדסה. במהלך 34 שנות שירותו מילא מספר רב של תפקידי פיקוד ומטה, לרבות בשירות ביוון, טורקיה וגרמניה. בשנת 2009 קודם לדרגת בריגדיר גנרל והיה לסגן מפקד פיקוד המחקר, הפיתוח וההנדסה של הצבא. שימש בתפקידים בכירים במטה תת-מזכיר הצבא לרכש, לוגיסטיקה וטכנולוגיה. בשנת 2012 קודם לדרגת מייג'ור גנרל. בינואר 2014 מונה לסגן מפקד מפקדת כוחות הקואליציה באפגניסטן שהופקדה על אימון הצבא האפגני לקראת פינוי כוחות הקואליציה מאפגניסטן ומסירת האחריות הביטחונית המלאה במדינה בידיו.

גרין עוטר בעיטורים שונים לרבות עיטור לגיון ההצטיינות.

### מותו
ב-5 באוגוסט 2014 היה גרין בסיור ביקורת במחנה קארגה (Qargha), מחנה של כוחות הקואליציה בעיר קאבול בירת אפגניסטן, אשר שימש לאימון קרבי לחיילים אפגנים. חייל אפגני שערק אל מחנה הטליבאן הסתתר בתוך מבנה במחנה ופתח באש לעברו של גרין. גרין נפגע מאחור ונהרג במקום. 14 איש נוספים נפצעו בתקרית, לרבות גנרל גרמני, שלושה גנרלים אפגנים וחיילים מארצות הברית ומבריטניה.

ב-14 באוגוסט הובא גרין לקבורה בבית הקברות הלאומי ארלינגטון, במעמד מזכיר ההגנה וראש מטה הצבא.

גרין הותיר אחריו אב, אשה ושני ילדים.

## קישורים חיצוניים

* 
* 
* מאמר על התקרית בה נהרג גרין, באתר הניו יורק טיימס, 5 באוגוסט 2014 (באנגלית)

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:גנרלים בצבא ארצות הברית
קטגוריה:חללי קרבות אמריקאים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אישים הקבורים בבית הקברות הלאומי ארלינגטון
קטגוריה:אמריקאים מעוטרי אות לגיון ההצטיינות
קטגוריה:מעוטרי לב הארגמן
קטגוריה:בוגרי המכון הפוליטכני רנסלר
קטגוריה:בעלי תואר דוקטור מאוניברסיטת דרום קליפורניה
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים שנולדו ב-1959
קטגוריה:אמריקאים שנפטרו ב-2014
פונקציית בטא של דיריכלה

שמאל|350px|פונקציית בטא של דיריכלה
במתמטיקה, **פונקציית בטא של דיריכלה** הנקראת על שם יוהאן פטר גוסטב לז'ן דיריכלה היא פונקציה אשר קשורה לפונקציית זטא של רימן. פונקציית בטא של דיריכלה מוגדרת על ידי :

:\beta(s) = \sum_{n=0}^\infty \frac{(-1)^n} {(2n+1)^s},

או

:\beta(s) = \frac{1}{\Gamma(s)}\int_0^{\infty}\frac{x^{s-1}e^{-x}}{1 + e^{-2x}}\,dx.

הפונקציה מוגדרת לכול מספר מרוכב שמקיים Re(s)>0. אפשר גם להגדיר את פונקציית בטא של דיריכלה על ידי פונקציית פוליגמא אשר מאפשרת הכללה לכול מספר בתחום המישור המרוכב.
:\beta(s) =\frac{1}{2^s} \sum_{n=0}^\infty\frac{(-1)^{n}}{\left(n+\frac{1}{2}\right)^{s}}=\frac1{(-2)^{2s}(s-1)!}\left[\psi^{(s-1)}\left(\frac{1}{4}\right)-\psi^{(s-1)}\left(\frac{3}{4}\right)\right].
המשוואה הפונקציונלית של פונקציית בטא של דיריכלה (אשר מוגדרת לכול מספר מרוכב) היא 
:\beta(1-s)=\left(\frac{\pi}{2}\right)^{-s}\sin\left(\frac{\pi}{2}s\right)\Gamma(s)\beta(s)
כאשר \Gamma(s) היא פונקציית גמא.

## ערכים מיוחדים
הנה כמה ערכים מיוחדים של פונקציית בטא של דיריכלה

:\beta(0)= \frac{1}{2} ,

:\beta(1)\;=\;\tan^{-1}(1)\;=\;\frac{\pi}{4} ,

:\beta(2)\;=\;G,
( *G* נקרא קבוע קטלן)
:\beta(3)\;=\;\frac{\pi^3}{32},

:\beta(4)\;=\;\frac{1}{768}(\psi_3(\frac{1}{4})-8\pi^4),

:\beta(5)\;=\;\frac{5\pi^5}{1536},

:\beta(7)\;=\;\frac{61\pi^7}{184320},

כאשר \psi_3(1/4) היא מוגדרת להיות פונקציית פוליגמא. בצורה יותר כללית, לכל מספר טבעי k:

:\beta(2k+1)={\pi^{2k+1}} \over {4^{k+1}}(2k)!}} ,

כאשר  E_{n}  הואמספר אוילר ה-n-י.

על ידי הכללה אפשר להסיק שלכל מספר טבעי *<math>k</math>*:

:\beta(-k)= \over {2}}.

## קישורים חיצוניים
* 

קטגוריה:פונקציות ממשיות ומרוכבות
קטגוריה:אנליזה מרוכבת
קטגוריה:תורת המספרים האנליטית
קטגוריה:פונקציות זטא
קטגוריה:טורים מתמטיים
האריה של אל-לאת

250px|ממוזער|שמאל|שרידי המקדש של אל-לאת בתדמור
**האריה של אל-לאת** (או אללאת) היה פסל עתיק של אריה המחזיק בין שתי רגליו הקדמיות איילה כורעת. הפסל ניצב במקדש  לאלה אל-לאת בתדמור, סוריה והיה חלק מאתר מורשת עולמית של תדמור.

האלה הייתה אחת משלוש האלות הראשיות של מכה בתקופה הערבית הקדם אסלמית. הפסל היה עשוי מאבני גזית עשויות אבן גיר והוא מתוארך למאה הראשונה לספירה. גובהו של הפסל היה 3.5 מטר ומשקלו היה 15 טון. האריה נחשב כבן זוגה של האלה אל-לאת. האיילה סימלה את תכונותיה של האלה שהיו רכּוּת ואהבה. שפיכות דמים הייתה אסורה והייתה נתונה לנקמתה של האלה. על הכף השמאלית של האריה הייתה כתובת בתדמורית שניזוקה בחלקה שמשמעותה הייתה: אל-לאת תברך מי שלא ישפוך דם במקדש. הפסל הוא תבליט היוצא מתוך קיר אבני גזית.

## היסטוריה
הפסל התגלה בשנת 1977 על ידי משלחת ארכאולוגית פולנית בראשותו של הארכאולוג מיכאל גאבליקובסקי (Michał Gawlikowski). הפסל נמצא מפורק על חלקיו השונים. כבר בעת העתיקה נעשה בפסל שימוש משני בבניית יסודות מקדש. בהמשך הוחלט להרכיב את הפסל מחדש ולהציבו בכניסה למוזיאון תדמור. השיפוץ נעשה על ידי המשחזר יוסף גאזי בשנת 2005 כשהכוונה הייתה להחזירו למראה הפסל המקורי למרות הבעיות שנוצרו בעקבות פירוקו בעת העתיקה.

בעת מלחמת האזרחים בסוריה נבנתה הגנה על הפסל באמצעות לוחות מתכת ושקי חול כדי למנוע פגיעה בו בעקבות המלחמה. ב-27 ביוני 2015 לאחר כיבוש תדמור, הפסל נהרס על ידי ארגון המדינה האסלאמית.

## קישורים חיצוניים

* "The Lion of Allat in Palmyra New Museum Display Project, מאמרו של Bartosz Markowski
* Isis militants destroy 2,000-year-old statue of lion at Palmyra, באתר הגארדיאן

## הערות שוליים

קטגוריה:פיסול רומי
קטגוריה:תדמור
קטגוריה:פסלי אריות
קטגוריה:מבנים ובניינים שנהרסו על ידי ארגון המדינה האסלאמית
יומנו של חנון - משחקי מזל

**יומנו של חנון - משחקי מזל** (באנגלית: **Diary of a Wimpy Kid: Hard Luck**) הוא הספר השמיני בסדרת יומנו של חנון, שנכתבה ואוירה על ידי הסופר והמאייר האמריקאי, ג'ף קיני.

## עלילה
### מבוא
ספר זה הוא חלק ב' של הספר השביעי בסדרה, יומנו של חנון: הצלע השלישית. גם כאן מתלבט גרג באותה שאלה כמו בספר הקודם: מה יותר חשוב, חברים או משפחה? בעוד שבספר השביעי השאלה מוצגת, בספר זה מובאת תשובתו של גרג לשאלה: חברים. שלא כמו בספר הקודם, שבו גרג סבל ממזל רע, בספר הזה יש לגרג מזל חמקמק. הספר מתרחש באביב (החל ב-1 במרץ ועד 30 באפריל, כאשר מדלגים על הראשון באפריל).

### הפתיחה
גרג פותח באמירה שאמא שלו תמיד אומרת: חברים באים והולכים אבל משפחה זה לתמיד. אחר כך הוא מונה את כל הקשיים במשפחה, ומתברר שיש עשרה קשיים. אחר כך גרג מזכיר לנו את מה שקרה בסוף הספר השביעי, בו ראולי עוזב את גרג לטובת אביגיל, ומספר לנו על הקשיים שלו בלי ראולי, ובכך נגמרת הפתיחה.

### שאיפותיו של גרג והכדור תשובות
גרג מספר על שאיפותיו: להיות שוב חבר של ראולי, להיות מקובל חברתית, למצוא את הטבעת של מימו הפלי שהלכה לאיבוד, להיות חבר של פרגלי. לאחר שגרג משיג את הכדור תשובות, דברים מסתדרים בחייו: הוא חוזר להיות חבר של ראולי, מוצא את הטבעת שאבדה, אך עדין אינו מקובל חברתית.

### התשובה לשאלה
גרג מסכם את הספר הקודם ואת זה באמירה:

*" אני יודע שאמא תמיד אומרת שחברים באים והולכים ואולי זה גם נכון. אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר. אני בטוח שבהמשך ראולי ואני שוב נריב בגלל משהו, אבל נכון לעכשיו אנחנו בסדר גמור או לפחות עד שהספר מחזור יפורסם. אבל נראה שעם זה כבר נתמודד"*

זו היא גם התשובה לשאלה שנשאלת: מה יותר חשוב, חברים או משפחה?

## דמויות
### דמויות ראשיות
***גרגורי (גרג) הפלי** - נער מתבגר, גיבור הספר.
***סוזן הפלי** - האם במשפחת הפלי ואשתו של פרנק.
***פרנק הפלי** - אביהם של גרג, רודריק ומני, ובעלה של סוזן.
***רודריק הפלי** - אחיו הגדול של גרג.
***מני הפלי** - אחיו הקטן של גרג.
***ראולי ג'פרסון** - חברו הטוב ביותר לשעבר של גרג, חבר של אביגיל.
* **אביגיל** - חברתו של ראולי, בסוף הספר היא נפרדת ממנו.
* **פרגלי** - ילד עם בעיות היגיינה.

### דמויות משניות
* **מגדת העתידות** - מגדת העתידות של אודרה.
* **אודרה הפלי** - דודה של גרג שלא עושה שום דבר בלי לשאול את מגדת העתידות.
* **ורוניקה הפלי** - עוד דודה של גרג, שאין סיכוי לראות שלא בשיחת וידאו בטלפון הסלולרי.
* **מלווין הפלי** - בן של גרטשן, קצת מופרע.
* **מלקולם הפלי** - בן של גרטשן, מופרע **מאוד**, אפילו יותר ממלווין.
* **גרטשן הפלי** - דודה של גרג, אימו של מלווין ומלקולם, מחזיקה גן חיות בבית.
* **הארנבת הפלי** - הארנבת של גרטשן.
* **קייקי הפלי** - דודה של גרג, שונאת ילדים (וגם את מגדת העתידות).
* **מימו הפלי** - סבתא רבתא של גרג, מתה חודשיים לפני תחילת הספר.

## נושאים אחרים
### מוסר השכל
מושר ההשכל של הספר הוא: חברים יותר חשובים ממשפחה. כמו שמתואר בסוף:

*"אני יודע שאמא תמיד אומרת שחברים באים והולכים ואולי זה גם נכון. אבל המשפחה לא תהיה שם כשמקלי מינגו ירדוף אחריכם עם החגורה שלו בדרך חזרה הביתה מבית ספר."*

(ראה למעלה, התשובה לשאלה)

### מקור השם
מקורו של השם משחקי מזל הוא בכינויי של גרג לקמע: משהו שגורם למזל לשחק לי.

## ראו גם
*יומנו של חנון

## קישורים חיצוניים
* 
* 

משחקי מזל
קטגוריה:ספרים אמריקאיים
קטגוריה:ספרי 2013
קטגוריה:ספרי ילדים ונוער
קטגוריה:ספרי הוצאת כנרת
קטגוריה:יומנו של חנון: ספרים
קבוע קטלן

במתמטיקה, **קבוע קטלן** (על שם המתמטיקאי אז'ן שרל קטלן) הוא מספר המוגדר על ידי 
:\begin{align}G&=\beta(2)=\sum_{n=0}^\infty\frac{(-1)^n}{(2n+1)^2}=\frac{1}{1^2}-\frac{1}{3^2}+\frac{1}{5^2}-\frac{1}{7^2}+\cdots\\&=0.915\,965\,594\,177\,219\,015\,054\,603\,514\,932\,384\,110\,774\ldots\end{align}
כאשר \beta היא פונקציית בטא של דיריכלה. לא ידוע אם קבוע קטלן הוא מספר אי-רציונלי.

## הגדרות נוספות
:\begin{align}
G&=\int\limits_0^1\!\int\limits_0^1\frac{1}{1+(xy)^2}\,dx\,dy
\\G&=-\int\limits_0^1\frac{\ln(t)}{1+t^2}\,dt
\\G&=\int\limits_0^{\pi/4}\frac{2t}{\sin(2t)}\,dt
\\G&=\frac{1}{4}\int\limits_{-\pi/2}^{\pi/2}\frac{t}{\sin(t)}\,dt
\\G&=\int\limits_0^{\pi/4}\ln(\cot(t))\,dt
\\G&=\int\limits_0^\infty\arctan(e^{-t})\,dt
\\G&=\int\limits_1^\infty\frac{\ln(t)}{1+t^2}\,dt
\\G&=\frac{1}{2}\int\limits_0^1{\rm K}(t)\,dt
\end{align}
*כאשר {\rm K}(t) מוגדר להיות האינטגרל האליפטי.
:\begin{align}G& 
=\frac{\pi}{4}\int\limits_0^1\Gamma(1+\tfrac{x}{2})\Gamma(1-\tfrac{x}{2})dx=\frac{\pi}{2}\int\limits_0^{0.5}\Gamma(1+y)\Gamma(1-y)dy
\\G&=3\sum_{n=0}^\infty\frac{1}{2^{4n}}\left(\frac{1}{2(8n+1)^2}-\frac{1}{2(8n+2)^2}+\frac{1}{2^2(8n+3)^2}-\frac{1}{2^3(8n+5)^2}+\frac{1}{2^3(8n+6)^2}-\frac{1}{2^4(8n+7)^2}\right)
\\&{}\quad-\sum_{n=0}^\infty\frac{1}{2^{12n}}\left(\frac{1}{2^2(8n+1)^2}+\frac{1}{2^3(8n+2)^2}+\frac{1}{2^5(8n+3)^2}-\frac{1}{2^8(8n+5)^2}-\frac{1}{2^9(8n+6)^2}-\frac{1}{2^{11}(8n+7)^2}\right)
\\G&=\frac{\pi}{8}\log(2+\sqrt3)+\frac38\sum_{n=0}^\infty\frac{(n!)^2}{(2n)!(2n+1)^2}\end{align}

## שימושים
על ידי קבוע קטלן אפשר להגדיר ערכים מסוימים של פונקציית פוליגמא כגון:
:\begin{align}&\psi_1\bigl(\tfrac14\bigr)=\pi^2+8G\\&\psi_1\bigl(\tfrac34\bigr)=\pi^2-8G\end{align}

## קישורים חיצוניים
*
*

קטגוריה:קומבינטוריקה
קטלן
אמה צ'יימברס

**אמה ג'. צ'יימברס** (באנגלית: **Emma G. Chambers**; 11 במרץ 1964 – 21 בפברואר 2018) הייתה שחקנית אנגלייה. ידועה בעיקר מתפקידה כאליס טינקר בסדרה הקומית של ה-BBC "הכומר מדיבלי" וכהאני ת'אקר בסרט הקולנוע "נוטינג היל".

## ביוגרפיה
צ'יימברס נולדה בדונקסטר שבווסט ריידינג ביורקשייר. היא למדה בבית הספר "סנט מרי'ס" ובבית ספר תיכון "סנט סוויתון" בעיר וינצ'סטר שבהמפשייר. בשנות השמונים למדה בבית הספר למשחק "Webber Douglas Academy of Dramatic Art" והייתה בת כיתתו של השחקן רוס קמפ. אחותה היא שרה דוקאס מסוכנות הדוגמנות "Storm Model Management".

אחרי שהופיעה בתפקידים קטנים בהפקות טלוויזיוניות כמו " The Bill", לוהקה צ'יימברס לתפקיד צ'ריטי פקסניף בעיבוד הטלוויזיוני לרומן "מרטין צ'זלוויט" מאת צ'ארלס דיקנס. באותו חודש שיחקה לראשונה בתפקיד אליס טינקר בקומדיה "הכומר מדיבלי" של ה-BBC. צ'יימברס הופיעה בכל 24 הפרקים של הסדרה. ב-1998 זכתה צ'יימברס ב"פרס הקומדיה הבריטית" כשחקנית הטובה ביותר על תפקידה זה. במרץ 2007 גילמה שוב את דמותה של אליס בתוכנית ספיישל של "קומיק רליף".

ב-1998 שיחקה צ'יימברס בסדרת הטלוויזיה "?How Do You Want Me" בתפקיד הלן ירדלי, וב-1999 הופיעה בסרט "נוטינג היל" בתפקיד האני, אחותו של ויליאם ת'אקר (יו גרנט).

ב-2000 השתתפה בדרמה "Take a Girl Like You" עיבוד לטלוויזיה של רומן מאת קינגסלי אמיס, והפקה מחודשת של סרט באותו שם מ-1970.

צ'יימברס דיבבה דמויות בסרט האנימציה המבוסס על "הרוח בערבי הנחל" משנת 1995. ב-2003 דיבבה את ספוטי בשני פרקים של סדרת הטלוויזיה לילדים "Little Robots".

כעשר שנים לפני הפריצה שלה בטלוויזיה עבדה צ'יימברס בתיאטרון. היא הופיעה במספר רב של הפקות בהם המחזה "טרטיף" ובמחזה "Invisible Friends". ב-2002 יצאה לסיבוב הופעות עם המחזה "Benefactors" מאת מייקל פריין בו כיכבה לצדו של ניל פירסון.

### חיים אישיים
צ'יימברס הייתה נשואה לשחקן איאן מ. דאן והתגוררה בלימינגטון שבהמפשייר.

ב-21 בפברואר 2018 נפטרה צ'יימברס בגיל 53, ככל הנראה מהתקף לב, לאחר שבמהלך חייה סבלה מאסתמה כרונית ומאלרגיה למגוון בעלי חיים.

## פילמוגרפיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1964
קטגוריה:בריטים שנולדו ב-1964
קטגוריה:בריטיות שנפטרו ב-2018
קטגוריה:בריטים שנפטרו ב-2018
Mobile World Congress

שמאל|250px|סמליל הוועידה
ממוזער|שמאל|250px|אחד מאולמות התצוגה, 2013
**GSMA Mobile World Congress** (בראשי תיבות: **MWC**) היא ועידה המשלבת בין תערוכת מוצרי מובייל הגדולה בעולם, ובין כנס מנהלים ובכירים המייצגים מפעילות סלולריות, יצרניות מוצרים, ספקי מכשור ומנהלי תוכן מכל רחבי העולם. התערוכה כוללת תצוגת מגוון רחב של מוצרים הקשורים לשוק המובייל, כדוגמת סמארטפונים, מחשבי לוח, מחשוב לביש, מחשבים אישיים, אפליקציות ותשתיות רשת.  הוועידה, שנקראה בעבר GSM World Congress, עדיין מכונה לעיתים קרובות בשמות 3GSM ו-3GSM World.

ועידת הסלולר העולמית נמשכת ארבעה ימים ומתקיימת פעמיים בשנה. האירוע המרכזי נערך מדי שנה בברצלונה שבספרד בסוף פברואר או בתחילת מרץ. האירוע המשני נערך בשאנגחאי בחודש יולי, ומתמקד בעיקר בתעשייה המקומית.

את האירוע המרכזי בברצלונה פוקדים מדי שנה כמאה אלף מבקרים מתחומים שונים בתעשייה, כ-40 אחוז מתוכם הם עיתונאים ואנשי תקשורת מכל העולם. את החשיפה הגדולה של הוועידה מנצלות חברות רבות לחשיפתם של מוצרים חדשים ולביצוע הכרזות עסקיות. החברות הלוקחות חלק בוועידה כוללות את מיקרוסופט, גוגל, סמסונג, סוני, מוטורולה, LG ,HTC ורבות אחרות.

## היסטוריה
ועידת הסלולר Mobile World Congress התקיימה לראשונה ב-1987, ובמשך 19 שנים (עד 2005) נערכה בעיר קאן.

בשנת 2006 הועברה הוועידה לעיר ברצלונה, וזו תמשיך לארח אותה עד 2023 לפחות. בתחילה התקיימה התערוכה במתחם מונז'ואיק בעיר, אך בשל גודלה שרק הלך וגבר משנה לשנה, הועברה הוועידה ב-2013 למתחם האירועים והכנסים Fira Gran Via.  בפברואר 2016 נחנכה במתחם הוועידה תחנת רכבת תחתית כחלק מקווי המטרו הפרוסים ברחבי העיר.

הוועידה שתוכננה להיערך בפברואר 2020 בוטלה לאחר שחברות אחדות הודיעו על ביטול השתתפותן עקב התפרצות נגיף קורונה-ווהאן.

## ראו גם
*Consumer Electronics Show

## קישורים חיצוניים

* 

## הערות שוליים

קטגוריה:תערוכות עולמיות
קטגוריה:קאן
קטגוריה:ברצלונה
בחורים ערומים שרים

**בחורים ערומים שרים** (באנגלית: ***!Naked Boys Singing***) הוא רביו קומי מוזיקלי קאמפי אמריקאי מאוף ברודוויי, בסגנון מופע וודוויל קלאסי. את המחזמר כתב וביים רוברט שרוק, ניהול מוזיקלי מאת סטיבן בייטס וכוריאוגרפיה של ג'פרי דנמן, ומככבים בו שמונה שחקנים ששרים ורוקדים בעירום. המופע הופק על ידי ג'יימי ססה, ג'ניפר דומס, יו הייז, טום סמדס וקרל ד' וויט.

ערב הבכורה של המחזמר התקיים ב-22 ביולי 1999, ב-*Actors' Playhouse* שבניו יורק. ההפקה עברה אל *Theatre Four* במרץ 2004, ושוב בשנת 2005 אל *New World Stages Stage Four*, שם המשיכה לרוץ עד שירדה, ב-28 בינואר 2012.

## עלילה
למחזמר זה אין עלילה; המופע כולל כ-15 שירים, העוסקים בנושאים שונים, כגון חייהם של הומוסקסואלים בניו יורק, עירום גברי, יציאה מהארון, ברית מילה, אוננות ואהבה. השירים מבוצעים על ידי שמונה שחקנים, כשהם בעירום מלא, בדרך כלל.

## שירים

## דמויות ושחקנים

## עיבוד קולנועי
בשנת 2007 חברת הפצת הסרטים האמריקאית *TLA Releasing* הפיצה את הקומדיה המוזיקלית "*!Naked Boys Singing*" - עיבוד קולנועי של המחזמר מאוף ברודוויי.

## פרסים ומועמדויות

## קישורים חיצוניים
* בחורים ערומים שרים באתר Lortel Archives
* 

קטגוריה:מחזות זמר להט"ב
קטגוריה:מחזות זמר מקוריים
קטגוריה:עירום
פונקציית פוליגמא

[ממוזער|300x300 פיקסלים| גרפים של פונקציית [פונקציית דיגמא|דיגמא ושל שלוש פונקציות הפוליגמא הבאות לאורך הקו הממשי.]]

במתמטיקה, **פונקציית הפוליגמא מסדר m** היא פונקציה מרומורפית אשר מוגדרת על ידי הנגזרת ה-m+1 של הלוגריתם של פונקציית גמא:

:\psi^{(m)}(z) := \frac{d^m}{dz^m} \psi(z) = \frac{d^{m+1}}{dz^{m+1}} \ln\Gamma(z),
:כאשר, פונקציית הפוליגמא מסדר 0 הנקראת גם פונקציית דיגמא היא:

:\psi^{(0)}(z) = \psi(z) = \frac{\Gamma'(z)}{\Gamma(z)}

ו- \Gamma(z) היא פונקציית גמא. פונקציית הפוליגמא היא פונקציה הולומורפית בתחום \Complex \setminus -\N_0.  

## נוסחה על ידי אינטגרל

אפשר להגדיר את פונקציות הפוליגמא על ידי אינטגרלים:
:
\psi^{(m)}(z)= (-1)^{m+1}\int_0^\infty\frac{t^m e^{-zt}} {1-e^{-t}}\ dt
=-\int_0^1\frac{t^{z-1}}{1-t}\ln^mt\ dt


## נוסחת נסיגה
וגם על ידי נוסחת נסיגה
:\psi^{(m)}(z+1)= \psi^{(m)}(z) + \frac{(-1)^m\,m!}{z^{m+1}}

או על ידי
:\frac{\psi^{(m)}(n)}{(-1)^{m+1}\,m!} =  \zeta(1+m) - \sum_{k=1}^{n-1} \frac{1}{k^{m+1}} = \sum_{k=n}^\infty \frac{1}{k^{m+1}} \qquad m \ge 1

כאשר  

:\psi^{(0)}(n) = -\gamma\ + \sum_{k=1}^{n-1}\frac{1}{k}

לכל n טבעי (\gamma הוא הקבוע של אוילר-מסקרוני).

## טור טיילור
טורי טיילור של פונקציות הפוליגמא הם:

:\psi^{(m)}(z+1)= \sum_{k=0}^\infty
(-1)^{m+k+1} \frac {(m+k)!}{k!} \; \zeta (m+k+1)\; z^k \qquad m \ge 1

כאשר

:\psi^{(0)}(z+1)= -\gamma +\sum_{k=1}^\infty (-1)^{k+1}\zeta (k+1)\;z^k

אשר מתכנס כאשר לכל z בעל ערך מוחלט קטן מ-1.  במקרה זה \zeta היא פונקציית הזטא של רימן.

## קישורים חיצוניים

* 

גמא, פונקציית
קטגוריה:אנליזה מרוכבת
קמרילה

**קמרילה** (מספרדית: **camarilla**) מורכבת ממקורבי השליט, הנפגשים עם השליט בפורומים לא רשמיים ומתמרנים קבלת החלטות בעזרת קרבתם לשליט.

הקמרילה פועלת לטובת חבריה ופוגעת בטובת הכלל. מקור המילה הוא בספרדית ומשמעותה היא "חדר קטן" ומתכוונים לקבינט פרטי של השליט. השימוש הראשון הידוע הוא לגבי החוג הפנימי של פרננדו השביעי, מלך ספרד, מי ששלט בשנים 1814 - 1833.

המונח רומז למטבחון ולפרוטקציוניזם.

בגרמניה התפרסמו הקמרילות של וילהלם השני, קיסר גרמניה ושל פאול פון הינדנבורג. ברומניה כיכבה בפוליטיקה, בכלכלה ובתקשורת הקמרילה של קרול השני, מלך רומניה.

קטגוריה:ביטויים פוליטיים
קטגוריה:שדולות
מורן ברק (מאייר)

**מורן ברק** (נולד ב-1978) הוא מאייר ישראלי המתגורר בגבעתיים. איוריו מתפרסמים בספרים, עיתונים וכתבי עת בישראל ובעולם.
ברק שירת בצה"ל בחיל המודיעין, ומאוחר יותר למד איור במחלקה לתקשורת חזותית בבית הספר הגבוה להנדסה ולעיצוב שנקר, ברמת גן וסיים את לימודיו בהצטיינות בשנת 2005. עם תום לימודיו החל לעבוד כמאייר עצמאי. בין השאר אייר שנים רבות למוסף "גלריה" של עיתון הארץ ולעיתונים נוספים בהם גלובס, כלכליסט, TheMarker, מקור ראשון, ישראל היום וידיעות אחרונות. כמו כן, אייר מספר ספרי ילדים בארץ ובעולם, ויצר איורים רבים עבור סרטוני אנימציה.

ברק מלמד איור ותקשורת חזותית במכון אבני ובמכון האקדמי טכנולוגי חולון.

## הספרים שאייר
* אורי אלון, **המלך גוגול**, כתר, 2010
* שמעון ריקלין, **מסעות גולי בארץ הנבהלים**, מודן הוצאה לאור, 2011
* דתיה בן דור, **גרגרים וזרעונים**, מודן הוצאה לאור, 2012
* דתיה בן דור, **ארץ ישראל שלי יפה וגם פורחת**, מודן הוצאה לאור, 2013
* רמי גור, **עזית והחטופים מלבנון**, הוצאת שוקן, 2013
* ארז הימן, **ארץ היצירות האבודות**, מטר, 2015
* דתיה בן דור, **תודה,** מודן הוצאה לאור, 2016
* Reinhardt Jung, **Le livre des histoires perdues**, Broché 2012
* *At the Pond One Day*, Creative Edge 2010

## קישורים חיצוניים
* 

*

## הערות שוליים

קטגוריה:מאיירים ישראלים
קטגוריה:בוגרי פנימיית הדסים
קטגוריה:בוגרי מכללת שנקר
קטגוריה:ישראלים שנולדו ב-1978
מרצדס-בנץ W201

שמאל|ממוזער|300px|מרצדס-בנץ W201
**מרצדס-בנץ W201** היא מכונית מנהלים קומפקטית אשר יוצרה על ידי חברת מרצדס-בנץ בין השנים 1993-1982.

ה-W201 המוכרת גם כסדרת ה-190, יוצרה בגרסת סדאן 4 דלתות מנועי בנזין ודיזל. זכתה להצלחה רבה באירופה אך פחות בארצות הברית כאשר בסה"כ נמכרו ממנה 1.8 מיליון יחידות ברחבי העולם. הייתה מהמכוניות החשובות ביותר לחברת מרצדס-בנץ בשנות השמונים לצד דגמי ה-W124 וה-W123 והוחלפה לבסוף על ידי המרצדס-בנץ C-קלאס.

## קישורים חיצוניים

* אתר מרצדס-בנץ העולמי
* אתר מרצדס-בנץ ישראל

## הערות שוליים

קטגוריה:מכוניות סלון
W201
קטגוריה:דגמי מכוניות שהושקו ב-1982
קטגוריה:כלי רכב גרמניים
נגסאקי (מחוז)

**מחוז נגסאקי** (ביפנית: *Nagasaki-ken* 長崎県) הוא מחוז באי קיושו, יפן. בירת המחוז היא העיר נגסאקי.

## היסטוריה
מחוז נגסאקי נוצר לאחר רסטורציית מייג'י וביטול שיטת ההאן מאיחוד הנחלות היזן, צושימה ואיקי. באופן מסורתי, האזור סביב העיר היראדו היה מרכז סחר ופיראטיות. מתקופת נארה היו נמלי המחוז תחנת ביניים עבור ספינות שהפליגו מנמלים ביבשת אסיה ליפן. במהלך תקופת קמקורה ותקופת מורומאצ'י החזיקה משפחת מצואורה (松浦) בזכויות לסחר עם קוריאה ועם סין של שושלת סונג. במהלך תקופת סנגוקו ובתחילת תקופת אדו, התחזק מעמדו של המחוז כמרכז הסחר הבינלאומי, בייחוד המסחר עם סין של שושלת מינג ועם חברת הודו המזרחית ההולנדית (VOC).

בספטמבר 1550 הגיע למחוז המיסיונר הישועי פרנסיסקו חאווייר, והחל להמיר את דתם של תושבי המחוז. עם עליית שוגונות טוקוגאווה לשלטון החלו היחסים בין השלטון היפני לזרים להתערער, עד שלבסוף סולקו כל הזרים מיפן, סחר בינלאומי הותר רק בגבולות האי דג'ימה שבעיר נגסאקי, והוטל איסור על דת הנצרות, אם כי פעילות נוצרית-יפנית המשיכה להתקיים בהחבא. כיום ישנה נוכחות נוצרית במחוז, בעיקר בבירה נגסאקי, והכנסיות והאתרים הנוצרים בנגסאקי מועמדים להיבחר להיות אתר מורשת עולמית של אונסק"ו.

במהלך תקופת מייג'י, הפכו הנמלים של נגסאקי ושל ססבו למרכזי מסחר בינלאומי, ולאחר מכן הפכו לבסיסים ראשיים של הצי הקיסרי היפני לקראת מלחמת העולם השנייה. ב-9 באוגוסט 1945, הטילה ארצות הברית פצצת אטום על העיר נגסאקי, שהשמידה את כל הבניין ברדיוס 1.6 קילומטר מנקודת הפיצוץ, והרגה בין 22 ל-75 אלף בני אדם באופן מיידי. בחודשים שלאחר מכן, המשיך מספר הקורבנות לעלות כתוצאה ממותם של פצועים רבים מכוויות, תסמונת קרינה חריפה ומחלות נוספות הקשורות להשפעות הלוואי של הפצצה. ההערכות לגבי מספר האנשים שמתו עד סוף שנת 1945 כתוצאה מהטלת פצצת האטום על העיר נעות בין 39 אלף ל-80 אלף איש. מלבד נפגעים יפנים, בין ההרוגים היו לפחות שמונה שבויי מלחמה מצבאות בעלות הברית שהוחזקו בנגסאקי ובהם חייל בריטי ושבעה חיילים הולנדים.

## גאוגרפיה
מחוז נגסאקי גובל במחוז סאגה במזרח, ומוקף במים מכל שאר עבריו, בים אריאקה, במצר צושימה ובים סין המזרחי. המחוז כולל גם מספר איים, שהעיקרי בהם הוא צושימה, השוכן במרכז מצר קוריאה. מכיוון שלמחוז רצועת חוף ארוכה, ישנם נמלי ים רבים לאורך החופים, שהגדולים שבהם הם נגסאקי וססבו. 18% משטח המחוז מוקדש עבור פארקים לאומיים.

### ערים
במחוז נגסאקי 13 ערים:

## קישורים חיצוניים

* 
* האתר הרשמי של מחוז נגסאקי
* 

*
קטגוריה:יפן: מחוזות
קטגוריה:קיושו: מחוזות
מרצדס-בנץ W114

[300px|ממוזער|הרכב ששימש את לוחמי [סיירת מטכ"ל בתום מבצע יונתן, מרצדס בנץ 220D (W115)]]
**מרצדס-בנץ W114 ו-W115** הן סדרת דגמי מכוניות סלון מנהלים אשר יוצרו על ידי חברת מרצדס-בנץ בין השנים 1976-1968.

דגמי ה-W114 הם בעלי מנועי 6 צילינדרים ומסומנים  230, 250 ו-280.

לדגמי ה-W115 מנוע 4 צילינדרים והם מסומנים  200, 220, 230 ו-240.

דגמים אלו תפסו את מקומם של דגם ה-W110. הם מותגו כדגם ה-S קלאס, והופיעו בתצורות של 'סדאן' ו'קופה'. 

כ-1.9 מיליון יחידות של דגמים אלו נמכרו ברחבי העולם, ואת מקומם תפסו דגמי ה-W123.

## ראו גם
* מרצדס-בנץ W105
* מרצדס-בנץ W108
* מרצדס-בנץ W110
* מרצדס-בנץ W111
* מרצדס-בנץ W120

## קישורים חיצוניים

* אתר מרצדס-בנץ העולמי
* אתר מרצדס-בנץ ישראל

W114
קטגוריה:מכוניות סלון
קטגוריה:דגמי מכוניות שהושקו ב-1968
קטגוריה:כלי רכב גרמניים
קטגוריה:כלי רכב המיוצרים בפורטוגל
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בארגנטינה
קטגוריה:כלי רכב המורכבים בוונצואלה
משוואה פונקציונלית

במתמטיקה, **משוואה פונקציונלית** היא משוואה שהנעלם שלה הוא פונקציה (בדרך כלל פונקציה ממשית). למשוואות המאפשרות הצבה של שני פרמטרים או יותר, כמו משוואת קושי f(x + y) = f(x) + f(y)\,\!, יש בדרך כלל פתרונות רציפים מעטים. 

פונקציית זטא של רימן מקיימת את המשוואה הפונקציונלית f(s) = 2^s\pi^{s-1}\sin\left(\frac{\pi s}{2}\right)\Gamma(1-s)f(1-s), שיש לה חשיבות מהותית בהבנת הפונקציה (כאן גמא מייצג את פונקציית גמא, שבעצמה מקיימת כל אחת מן המשוואות f(x)={f(x+1) \over x}\,\!, 
f(y)f\left(y+\frac{1}{2}\right)=\frac{\sqrt{\pi}}{2^{2y-1}}f(2y)
ו-f(z)f(1-z)={\pi \over \sin(\pi z)}\,\!\,\,\,). 

* דוגמאות נוספות

:: פונקציית הסינוס מקיימת את המשוואה f(x+y) = f(x)f(\pi/2-y)+f(y)f(\pi/2-x)\,\!.
::פונקציית הקוסינוס מקיימת את המשוואה g(x+y) = g(x)g(y)-g(\pi/2-y)g(\pi/2-x)\,\!
:: את המשוואה f(xy) = f(x) f(y)\,\! מקיימת כל פונקציה מהצורה f(x)=x^a. 
:: את המשוואה f(x + y) = f(x)f(y), \,\! מקיימת כל פונקציה מהצורה f(x)=a^x. 
:: המשוואה f(x + y) + f(x - y) = 2[f(x) + f(y)]\,\! נקראת **[[כלל המקבילית]]**.

## פתרון משוואה פונקציונלית
יש שלל טכניקות לפתרון משוואה פונקציונלית (או מערכת משוואות פונקציונלית), אבל אין בתחום הזה תאוריה שלמה. אפשר להציב ערכים שונים לפונקציה ולהפוך אותה למערכת משוואות בעלי נעלם יחיד שהוא הפונקציה. דוגמה לכך היא פתרון המשוואה:
: f(x+y)^2 = f(x)^2 + f(y)^2\,
על ידי הצבה של ערכים שונים ל-y ביחס ל-x, כגון x=y  ו- x=-y, אפשר לגלות כי הפתרון היחיד של הפונקציה הוא f(x)=0. 
## קישורים חיצוניים
* 
* 

קטגוריה:משוואות
שער חמש

**שער חמש** הייתה תוכנית טלוויזיה שבועית לסיכום מחזור המשחקים בליגת העל בכדורגל, ששודרה בערוץ הספורט בין השנים 1999-2002, עם מעבר זכויות השידור של ליגת העל מזכייניות ערוץ 2 לערוץ הספורט. שם התוכנית משלב את המילה שער ואת הספרה חמש, מספרו של ערוץ הספורט, היוצרים ביחד את הצירוף "שער חמש", כינויו של יציע הגרעין הקשה של אוהדי של הפועל תל אביב באצטדיון בלומפילד.

תוכנית זו שודרה במוצאי שבת והציגה את תקצירי המשחקים שהתקיימו במהלך השבת ולא שודרו בטלוויזיה, כשהמשחק המרכזי שודר לעיתים ביום שבת לפני שידור התוכנית ותקצירו נכלל בה, ולעיתים בימים ראשון או שני. תוכנית זו, כמו קודמתה, "הדקה ה-91" ששודרה בערוץ 2, זכתה לפופולריות בשל היותה המקור היחידי לצפייה במשחקי כדורגל ישראלי באותה תקופה, בטרם רכש גוף השידור צ'רלטון את זכויות השידור והחל לשדר את מרבית המשחקים בשיטת "שלם וצפה". 

את התוכנית הגיש מודי בר-און ואת תקצירי המשחקים שידרו שדרי הערוץ נדב יעקבי, אבי מלר, רמי וייץ ורון ברבש. לצד תקצירי המשחקים הוגשו גם דברי פרשנות מפי משתתפים שונים, ובהם שלמה שרף, שגיא כהן, מרדכי שפיגלר וגיורא שפיגל. כמו כן, שידרה התוכנית כתבות צבע המתעדות את המתרחש "מסביב למשחק": הכנות הקבוצות, תמונות מחדרי ההלבשה ותחושות בקרב האוהדים, כתבות על קבוצות מליגות נמוכות, משדר מיוחד בעקבות מותו של בעלי קבוצת הפועל חיפה רובי שפירא (2001), ועוד.

נעימת הפתיחה של התוכנית משמשת כיום כפתיח תוכנית סיכום המחזור המשודרת אף היא בערוץ הספורט, "שער השבת".

קטגוריה:ישראל: כדורגל
קטגוריה:ערוץ הספורט: תוכניות וסדרות